EUROOPAN KOMISSIO Bryssel 8.12.2022 COM(2022) 704 final 2022/0410(NLE) Ehdotus NEUVOSTON TÄYTÄNTÖÖNPANOASETUS täytäntöönpanoasetuksen (EU) N:o 282/2011 muuttamisesta tiettyjä alv-järjestelmiä koskevien tietovaatimusten osalta {SEC(2022) 433 final} - {SWD(2022) 393 final} - {SWD(2022) 394 final}



PERUSTELUT 1.EHDOTUKSEN TAUSTA •Ehdotuksen perustelut ja tavoitteet Tämä ehdotus on osa digiajan arvonlisäveroa koskevaa lainsäädäntöpakettia, johon kuuluu myös kaksi muuta ehdotusta. Ensimmäinen on ehdotus neuvoston direktiiviksi direktiivin 2006/112/EY muuttamisesta digiajan arvonlisäverosääntöjen osalta ja toinen ehdotus neuvoston asetukseksi asetuksen (EU) N:o 904/2010 muuttamisesta digiajan edellyttämien alv-alan hallinnollista yhteistyötä koskevien järjestelyjen osalta. Tämän aloitteen asiayhteys esitetään kattavasti direktiivin 2006/112/EY muuttamista koskevan ehdotuksen perusteluissa. Näissä perusteluissa kuvataan muutokset, jotka on tarpeen tehdä neuvoston täytäntöönpanoasetukseen (EU) N:o 282/2011 tiettyjä alv-järjestelmiä koskevien tietovaatimusten osalta. Paketilla on seuraavat kolme päätavoitetta: (1)Alv-raportointivelvoitteiden nykyaikaistaminen ottamalla käyttöön digitaalista raportointia koskevat vaatimukset, joilla standardoidaan tiedot, jotka verovelvollisten on toimitettava veroviranomaisille sähköisesti jokaisesta liiketoimesta. Samalla siinä edellytetään sähköisen laskutuksen käyttöä rajat ylittävissä liiketoimissa. (2)Alustatalouden haasteisiin vastaaminen päivittämällä alustatalouteen sovellettavia alv-sääntöjä yhdenvertaisen kohtelun varmistamiseksi, selventämällä näihin liiketoimiin sovellettavia luovutus- ja suorituspaikkaa koskevia sääntöjä ja lujittamalla alustojen roolia arvonlisäveron kantamisessa silloin, kun ne mahdollistavat lyhytaikaisten vuokramajoituspalvelujen tai henkilökuljetuspalvelujen suorittamisen; sekä (3)Vältetään tarve useisiin alv-rekisteröinteihin EU:ssa ja parannetaan tavaroiden etämyynnistä maksettavan alv:n ilmoittamiseen ja maksamiseen käytettävän välineen toimivuutta ottamalla käyttöön yhteinen arvonlisäverovelvolliseksi rekisteröinti (SVR). Näin parannetaan ja laajennetaan nykyisiä laajennettua arvonlisäveron erityisjärjestelmää (OSS), tuontia koskevaa arvonlisäveron erityisjärjestelmää (IOSS) ja käännetyn verovelvollisuuden järjestelmää, jotta voidaan minimoida tapaukset, joissa verovelvollisen on rekisteröidyttävä toisessa jäsenvaltiossa. Paketin osat edellyttävät täytäntöönpanotoimenpiteitä, erityisesti sellaisia, jotka liittyvät alustatalouden alv-kohteluun ja yhteiseen arvonlisäverovelvolliseksi rekisteröintiin. Näin varmistetaan, että keskeisiä osia sovelletaan yhtäläisesti kaikissa jäsenvaltioissa, mikä takaa oikeusvarmuuden yrityksille ja veroviranomaisille. •Yhdenmukaisuus muiden alaa koskevien politiikkojen säännösten kanssa Tämä ehdotus on osa digiajan alv-aloitetta koskevaa lainsäädäntöpakettia. Tämän aloitteen yhdenmukaisuus esitetään kattavasti direktiivin 2006/112/EY muuttamista koskevan ehdotuksen perusteluissa. •Yhdenmukaisuus unionin muiden politiikkojen kanssa Digiajan alv-aloite liittyy muihin digitaalitalouteen liittyviin komission aloitteisiin, kuten digipalvelusäädökseen, äskettäin annettuun direktiiviehdotukseen alustatyön työolojen parantamiseksi ja lyhytaikaisen vuokramajoituksen osalta käynnissä olevaan työhön. Näissä aloitteissa noudatetaan yleistä lähestymistapaa, jonka mukaan alustojen on oltava avoimempia ja niiden olisi mm. annettava asiaankuuluvaa tietoa käyttäjistään (esim. lyhytaikaista vuokramajoitusta harjoittavat toimijat, tai alustatyöntekijät) ja mahdollistettava se, että niiden palvelujen käyttäjät voivat noudattaa asiaankuuluvia sääntelyvaatimuksia. 2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE •Oikeusperusta Ehdotus perustuu alv-direktiivin 397 artiklaan. Kyseisessä artiklassa säädetään, että neuvosto päättää yksimielisesti komission ehdotuksesta direktiivin täytäntöönpanon edellyttämistä toimenpiteistä. •Toissijaisuusperiaate (jaetun toimivallan osalta)

Tämä ehdotus on osa digiajan alv-aloitetta koskevaa lainsäädäntöpakettia. Tämän aloitteen toissijaisuus esitetään kattavasti direktiivin 2006/112/EY muuttamista koskevan ehdotuksen perusteluissa. Tämä ehdotus liittyy siihen siinä mielessä, että siinä säädetään toimenpiteistä, joilla varmistetaan alv-direktiivin tehokas täytäntöönpano. •Suhteellisuusperiaate Tämä ehdotus on osa digiajan alv-aloitetta koskevaa lainsäädäntöpakettia. Tämän aloitteen suhteellisuus esitetään kattavasti direktiivin 2006/112/EY muuttamista koskevan ehdotuksen perusteluissa. Tämä ehdotus liittyy siihen siinä mielessä, että siinä säädetään toimenpiteistä, joilla varmistetaan alv-direktiivin tehokas täytäntöönpano. •Toimintatavan valinta Neuvoston asetuksen (EU) N:o 282/2011 muuttaminen edellyttää neuvoston asetuksen antamista. 3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET •Jälkiarvioinnit/toimivuustarkastukset Yhteenveto voimassa olevan lainsäädännön jälkiarvioinneista ja toimivuustarkastuksista esitetään alv-direktiivin muuttamista koskevan ehdotuksen perusteluissa. •Sidosryhmien kuuleminen Laajat tiedot sidosryhmien kuulemisista ovat alv-direktiivin muuttamista koskevan ehdotuksen perusteluissa. •Asiantuntijatiedon keruu ja käyttö Komissio käytti Economisti Associati S.r.l:n analyysiä lokakuusta 2020 tammikuuhun 2022 ulottuneessa tutkimuksessa ”VAT in the Digital Age”. Loppuraportti annettiin 1. huhtikuuta 2022, ja tutkimus julkaistiin komission verkkosivustolla. Tutkimuksen tavoitteena oli (1)arvioida nykytilannetta digitaalisen raportoinnin vaatimusten, alustatalouden alv-kohtelun ja tuontia koskevan arvonlisäveron erityisjärjestelmän osalta sekä alv-rekisteröintiä muussa kuin kaupan alan toimijan sijoittautumisjäsenvaltiossa edellyttävien tapausten osalta; (2)arvioida useiden mahdollisten poliittisten aloitteiden vaikutuksia näillä aloilla. •Vaikutustenarviointi Sääntelyntarkastelulautakunta tarkasteli ehdotuksen vaikutustenarviointia 22. kesäkuuta 2022. Lautakunta antoi ehdotuksesta myönteisen lausunnon ja esitti joitakin suosituksia, jotka on otettu huomioon. Lautakunnan lausunto ja suositukset ovat tämän ehdotuksen mukana olevan vaikutustenarviointia koskevan komission yksiköiden valmisteluasiakirjan liitteessä 1. Tiivistelmä on saatavilla seuraavalla sivustolla: https://ec.europa.eu/info/law/better-regulation/have-your-say/initiatives/13186-VAT-in-the-digital-age_en . •Sääntelyn toimivuus ja yksinkertaistaminen

Yksityiskohtainen analyysi sääntelyn toimivuudesta ja yksinkertaistamisesta esitetään alv-direktiivin muuttamista koskevan ehdotuksen perusteluissa. •Perusoikeudet Ei sovelleta 4.TALOUSARVIOVAIKUTUKSET Talousarviovaikutukset esitetään alv-direktiivin muuttamista koskevan ehdotuksen perusteluissa. 5.LISÄTIEDOT •Toteuttamissuunnitelmat, seuranta, arviointi ja raportointijärjestelyt Nämä tiedot esitetään alv-direktiivin muuttamista koskevan ehdotuksen perusteluissa. •Selittävät asiakirjat (direktiivien osalta) Ei sovelleta •Ehdotukseen sisältyvien säännösten yksityiskohtaiset selitykset Ilmaisu ”mahdollistaa” määritellään, jotta voidaan taata tietynasteinen oikeusvarmuus oletettua luovuttajaa/suorittajaa koskevan järjestelmän soveltamisalasta. Jotta oletettua suorittajaa koskeva järjestelmä toimisi tehokkaasti henkilökuljetusten ja lyhytaikaisen vuokramajoituksen osalta, on tarpeen selventää, miten alusta voi tunnistaa, sovelletaanko kyseistä järjestelmää eli onko alkuperäinen suorittaja jättänyt antamatta alustalle arvonlisäverotunnisteen. Lisäksi säädetään, että tilanteessa, jossa alkuperäisellä suorittajalla on arvonlisäverotunniste mutta jättää arvonlisäveron veloittamatta (esimerkiksi siksi, että suorittaja soveltaa pienyrityksiä koskevaa erityisjärjestelmää jäsenvaltiossa, joka antaa arvonlisäverotunnisteen tällaisille yrityksille), kyseisen suorittajan ei pitäisi antaa alustalle tätä arvonlisäverotunnistetta. Lisäksi selvennetään, että alustaa ei pitäisi katsoa vastuulliseksi, jos alkuperäisen suorittajan antamat tiedot ovat puutteellisia tai virheellisiä, ja että alusta voi pitää alkuperäisen suorituksen vastaanottavaa hankkijaa ei-verovelvollisena henkilönä, jos alkuperäinen suorittaja ei anna arvonlisäverotunnistetta. Sähköisen kaupankäynnin alv-paketin soveltaminen alkoi 1. heinäkuuta 2021. Kyseisestä päivästä alkaen verovelvolliset, jotka harjoittavat tavaroiden etämyyntiä EU:ssa tai tuontitavaroiden etämyyntiä EU:hun, voivat valita, käyttävätkö ne laajennettua arvonlisäveron erityisjärjestelmää (OSS) tai tuontia koskevaa arvonlisäveron erityisjärjestelmää (IOSS). Vaihtoehtoisesti ne voivat edelleen rekisteröityä arvonlisäverovelvolliseksi tavaroiden tai tuntitavaroiden saapumisjäsenvaltiossa käyttäen tavanomaisia tuontisääntöjä ja maksaa alv:n rajalla. Ensimmäisen soveltamisvuoden jälkeen havaittiin eräitä lisäselvennyksiä edellyttäviä kohtia, jotka otettiin huomioon alv-direktiivin muuttamista koskevassa ehdotuksessa. Asiaa käsitellään tarkemmin tässä ehdotuksessa. Petostentorjunta-asiantuntijat totesivat Eurofiscissa, että niillä on vakavia haasteita havaita alv:n maksamatta jättäminen ja valvoa, että yritykset noudattavat sääntöjä oikea-aikaisesti. Tämä johtuu siitä, ettei yksityiskohtaisia tietoja ole saatavilla silloin, kun tiedot säilytetään ja lähetetään oletettuna luovuttajana/suorittajana toimivan alustan kautta, koska lähetetyt tiedot sisältävät koostetut tiedot kaikista alustaa käyttävistä alkuperäisistä myyjistä. Lisäksi kun veroviranomaiset täsmäyttävät luovutusta/suoritusta koskevia tietoja ja siihen liittyviä maksuja CESOP-järjestelmässä saatavilla olevien tietojen perusteella (maksutiedot viittaavat yksittäisiin maksunsaajiin = myyjiin), niiden on tiedettävä, mitkä verovelvolliset tosiasiallisesti saavat maksun. Tämä on erityisen haastavaa silloin, kun oletettua luovuttajaa/suorittajaa koskevia sääntöjä sovelletaan. Molemmista edellä mainituista syistä on tarpeen, että alkuperäisen luovuttajan/suorittajan tunnistetiedot lähetetään alustoilta tunnistamisjäsenvaltion veroviranomaisille.

Samaan aikaan otetaan käyttöön uusi arvonlisäveron erityisjärjestelmän yksinkertaistamisjärjestelmä, jossa voidaan raportoida omien tavaroiden siirrot toiseen jäsenvaltioon. Tätäkin koskevat yksityiskohtaiset säännökset ovat tässä ehdotuksessa. Alv-direktiivin muuttamista koskevassa ehdotuksessa tuontia koskevan arvonlisäveron erityisjärjestelmän käyttö tehdään pakolliseksi markkinapaikoille. Sen vuoksi niitä neuvoston täytäntöönpanoasetuksessa vahvistettuja sääntöjä mukautetaan, jotka koskevat seurauksia, joita aiheutuu siitä, ettei verovelvollinen voi enää käyttää järjestelmää. Asetuksen 57 a artiklaan tehtävillä muutoksilla ja lisäyksillä täydennetään nykyiseen laajennettuun arvonlisäveron erityisjärjestelmään (unionin järjestelmä ja muu kuin unionin järjestelmä) sovellettavia määritelmiä sisällyttämällä siihen uusi omien tavaroiden siirtoja koskeva yksinkertaistamisjärjestelmä; uuteen 57 d artiklan 3 kohtaan lisätään säännös, joka koskee arvonlisäverovelvolliseksi rekisteröitymistä omien tavaroiden siirtoja koskevassa erityisjärjestelmässä sen jälkeen, kun verovelvolliset saavat aloittaa järjestelmän soveltamisen; 57 e artiklaan tehtävässä muutoksessa eritellään arvonlisäverotunniste, jota tunnistamisjäsenvaltion on käytettävä omien tavaroiden siirtojärjestelmää soveltavan verovelvollisen tunnistamiseksi; 57 f artiklaan tehtävissä lisäyksissä yksilöidään toimet, jotka tunnistamisjäsenvaltion olisi toteutettava, jos verovelvollinen suljetaan omien tavaroiden siirtojärjestelmän ulkopuolelle; 57 g artiklaan tehtävissä lisäyksissä annetaan yksityiskohtaisia tietoja sellaisen verovelvollisen velvollisuuksista, joka haluaa vapaaehtoisesti lopettaa järjestelmän käytön. Omien tavaroiden siirtojärjestelmän käyttöä koskevat säännöt ovat samat kuin unionin järjestelmässä ja muussa kuin unionin järjestelmässä. Artiklasta poistetaan kuitenkin oletetun luovuttajan/suorittajan mahdollisuus lopettaa järjestelmän käyttö vapaaehtoisesti, koska tuontia koskevan arvonlisäveron erityisjärjestelmän käyttö on pakollista kyseisille kaupan alan toimijoille; uudessa 58 artiklan 2 a kohdassa vahvistetaan uudet yksityiskohdat, jotka koskevat edellytyksiä omien tavaroiden siirtojärjestelmän ulkopuolelle sulkemiselle; uudessa 58 aa artiklassa eritellään, että oletettuja luovuttajia/suorittajia ei voida sulkea tuontia koskevan arvonlisäveron erityisjärjestelmän ulkopuolelle, koska järjestelmä on niille pakollinen; 58 a artiklaan tehdyillä lisäyksillä sisällytetään viittauksia uuteen omien tavaroiden siirtoa koskevaan järjestelmään sellaisia tapauksia varten, joissa verollinen toiminta lakkautetaan; 58 b artiklaan tehtävät lisäykset koskevat langetettavia seuraamuksia silloin, kun tuontia koskevan arvonlisäveron erityisjärjestelmän käyttäjä, jolle käyttö on pakollista, jättää jatkuvasti noudattamatta kyseisen järjestelmän sääntöjä; 58 c artiklaan tehtävissä lisäyksissä todetaan, että kun verovelvollinen suljetaan uuden omien tavaroiden siirtoa koskevan järjestelmän ulkopuolelle, hänen on täytettävä alv-velvoitteensa suoraan sen jäsenvaltion veroviranomaisille, jonne tavarat on lähetetty tai kuljetettu; 59 artiklaan ja 59 a artiklan 2 tehtävät lisäykset sisältävät yksityiskohtaiset säännöt, jotka koskevat alv-ilmoitusta (antotiheys ja sisältö) omien tavaroiden siirtoja koskevassa järjestelmässä; 60 a artiklaan tehtävät lisäykset koskevat sähköisesti annettavia muistutuksia, 61 artiklaan tehtävässä lisäyksessä käsitellään alv-ilmoituksiin sisältyvien lukujen muuttamista ja 61 a artiklaan tehtävät lisäykset koskevat lopullisen alv-ilmoituksen antamista ja suoritettavia alv-maksuja. Kyseisissä lisäyksissä viitataan jäsenvaltioon, johon tavarat on lähetetty tai kuljetettu, koska omien tavaroiden siirtoa koskevassa järjestelmässä ei ole kulutusjäsenvaltiota vaan jäsenvaltio, jonne tavarat saapuvat; 63 c artiklan 3 kohtaan tehtyjen lisäysten mukaan myös luovutukset ja suoritukset, joihin sovelletaan nollaverokantaa tai jotka on vapautettu verosta, on raportoitava. Oletetun luovuttajan/suorittajan on säilytettävä unionin järjestelmän ja muun kuin unionin järjestelmän osalta myös tiedot, jotka koskevat sen alustaa tavaroiden luovuttamiseen ja palvelujen suorittamiseen käyttäviä luovuttajia ja suorittajia. Osa näistä tiedoista on pakko säilyttää ja osan säilyttämistä vaaditaan vain, jos tiedot ovat saatavilla. Lisäksi otetaan käyttöön omien tavaroiden siirtojärjestelmää käyttäviä verovelvollisia koskevat kirjanpitovelvollisuudet. 2022/0410 (NLE) Ehdotus NEUVOSTON TÄYTÄNTÖÖNPANOASETUS täytäntöönpanoasetuksen (EU) N:o 282/2011 muuttamisesta tiettyjä alv-järjestelmiä koskevien tietovaatimusten osalta

EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY ja erityisesti sen 397 artiklan, ottaa huomioon Euroopan komission ehdotuksen, sekä katsoo seuraavaa: (1)Jotta oletettua suorittajaa koskeva järjestelmä toimisi asianmukaisesti, on tarpeen eritellä järjestelmän tietyt osatekijät sellaisten direktiivin 2006/112/EY 28 a artiklassa tarkoitettujen alustojen, portaalien tai vastaavien välineiden osalta, jotka mahdollistavat lyhytaikaisten vuokramajoitus- tai henkilökuljetuspalvelujen suorittamisen. (2)Ilmaisu ’mahdollistaa’ on tarpeen määritellä, jotta sellaiset verovelvolliset, jotka mahdollistavat lyhytaikaisen vuokramajoituksen tai henkilökuljetuksen suorittamisen käyttämällä sähköistä rajapintaa, kuten alustaa, portaalia tai vastaavaa välinettä, saisivat oikeusvarmuuden siitä, sovelletaanko oletettua suorittajaa koskevaa toimenpidettä kyseisiin verovelvollisiin. Tietyt palvelunsuorittajat, mukaan lukien valikoimaanottoa tarjoavat palvelunsuorittajat, olisi nimenomaisesti suljettava toimenpiteen ulkopuolelle, koska ne eivät kilpaile suoraan perinteisten ei-digitaalisten alojen kanssa. (3)On tarpeen eritellä, miten verovelvollisten, jotka mahdollistavat lyhytaikaisen vuokramajoituksen tai henkilökuljetuksen suorittamisen käyttämällä sähköistä rajapintaa, kuten alustaa, portaalia tai vastaavaa välineittä, olisi yksilöitävä palvelun alkuperäisen suorittajan asema. Jos arvonlisäverotunnistetta ei anneta, kyseisten verovelvollisten olisi katsottava vastaanottaneen ja suorittaneen palvelut itse. Suorituksen mahdollistavan verovelvollisen ei tarvitse tehdä laajoja tarkastuksia palvelun alkuperäisen suorittajan antaman arvonlisäverotunnisteen voimassaolosta. (4)Tietyt jäsenvaltiot myöntävät arvonlisäverotunnisteen verovelvollisille, jotka eivät veloita arvonlisäveroa luovutuksistaan tai suorituksistaan, mukaan lukien sellaisille verovelvollisille, jotka käyttävät direktiivin 2006/112/EY XII osaston 1 luvussa säädettyä pienten yritysten erityisjärjestelmää. Jotta suorituksen mahdollistava verovelvollinen voisi tunnistaa, sovelletaanko oletettua suorittajaa koskevaa järjestelmää vai ei, on tarpeen säätää, että kyseisissä tapauksissa alkuperäisen suorittajan ei tulisi antaa arvonlisäverotunnistetta verovelvollisille, jotka mahdollistavat lyhytaikaisen vuokramajoituksen tai henkilökuljetuksen käyttämällä sähköistä rajapintaa, kuten alustaa, portaalia tai vastaavaa välinettä. (5)Verovelvollisia, jotka mahdollistavat lyhytaikaisen vuokramajoituksen tai henkilökuljetuksen suorittamisen käyttämällä sähköistä rajapintaa, kuten alustaa, portaalia tai vastaavaa välinettä, ei olisi pidettävä vastuussa arvonlisäveron maksamisesta, kun ne toimivat alkuperäisen suorittajan antamien tietojen perusteella, jos kyseiset verovelvolliset voivat osoittaa, että ne eivät kohtuudella voineet tietää, että kyseiset tiedot olivat virheellisiä. (6)Verovelvollisten, jotka mahdollistavat lyhytaikaisen vuokramajoituksen tai henkilökuljetuksen suorittamisen käyttämällä sähköistä rajapintaa, kuten alustaa, portaalia tai vastaavaa välinettä, ja jotka ovat oletettuja suorittajia, olisi voitava helposti tunnistaa hankkijan eli alkuperäisten palvelujen vastaanottajan asema. Tällaisen tunnistamisen mahdollistamiseksi ja verovelvollisten hallinnollisen taakan vähentämiseksi kyseisten verovelvollisten olisi oletettava, että hankkija on verovelvollinen silloin, kun arvonlisäverotunniste annetaan, ja että hankkija ei ole verovelvollinen silloin, kun arvonlisäverotunnistetta ei anneta. (7)Direktiiviin 2006/112/EY on tarkoitus lisätä laajennetun arvonlisäveron erityisjärjestelmän, jäljempänä ’OSS-järjestelmä’, uusi yksinkertaistamisjärjestelmä sellaisia verovelvollisia varten, jotka siirtävät tiettyjä omia tavaroita rajojen yli. Jotta kyseinen erityisjärjestelmä voitaisiin panna täytäntöön direktiivin 2006/112/EY XII osaston 6 luvussa säädettyjen alv:n erityisjärjestelmien yleisessä kehyksessä, neuvoston täytäntöönpanoasetuksessa (EU) N:o 282/2011 olisi annettava erityiset säännöt, jotka koskevat arvonlisäverotunnistetta, järjestelmän ulkopuolelle sulkemisen edellytyksiä, alv-ilmoituksia ja kirjanpitovelvoitteita. (8)Koska OSS-järjestelmän uusi yksinkertaistamisjärjestelmä on laaja ja kattaa sellaisten tavaroiden rajatylittävät siirrot, jotka tällä hetkellä kuuluvat call off -varastojärjestelyjen piiriin, kyseiset järjestelyt on poistettava direktiivistä 2006/112/EY. Kyseisiin erityisjärjestelyihin liittyviä täytäntöönpanosäännöksiä ei enää tarvita, minkä vuoksi ne olisi poistettava täytäntöönpanoasetuksesta (EU) N:o 282/2011. (9)Direktiiviin 2006/112/EY muutoksilla on tehtävä tuontia koskevan arvonlisäveron erityisjärjestelmän käyttö pakolliseksi sellaisissa oletettuina luovuttajina pidettävissä sähköisissä rajapinnoissa, jotka mahdollistavat tiettyjen tuontitavaroiden etämyynnin. Kyseisen järjestelmän pakollinen käyttö vaikuttaa kyseisten verovelvollisten tunnistamisedellytyksiin ja sulkemiseen järjestelmän ulkopuolelle. Sen vuoksi näitä edellytyksiä olisi muutettava täytäntöönpanoasetuksessa (EU) N:o 282/2011. (10)Direktiivin 2006/112/EY 242 a artiklan nojalla verovelvollisten, jotka mahdollistavat mainitun direktiivin V osaston säännösten mukaisesti yhteisönsisäiset tavaroiden luovutukset tai palvelujen suoritukset muille kuin verovelvollisille käyttämällä sähköistä rajapintaa, kuten markkinapaikkaa, alustaa, portaalia tai vastaavaa välinettä, on pidettävä kirjaa kyseisistä luovutuksista ja suorituksista. Tietoja vaaditaan kuitenkin vain sähköisen rajapinnan mahdollistamista tavaroiden luovutuksista tai palvelujen suorituksista, eikä niitä vaadita tapauksissa, joissa sovelletaan oletettua luovuttajaa/suorittajaa koskevaa sääntöä. Alv-petosten torjunnan tukemiseksi tällaiset alkuperäisiä luovuttajia ja suorittajia koskevat tiedot olisi myös sisällytettävä tietoihin, jotka OSS-järjestelmän yksinkertaistamisjärjestelmän käyttöä varten rekisteröityjen oletettujen luovuttajien tai suorittajien on säilytettävä. Näillä lisätietoelementeillä olisi voitava verrata alustojen ilmoittamia tietoja rajatylittäviä tapahtumia koskeviin maksutietoihin, jotka ovat saatavilla neuvoston asetuksen (EU) N:o 904/2010 V luvun 2 jaksossa perustetussa ja 1 päivänä tammikuuta 2024 voimaan tulevassa maksutietojen sähköisessä keskusjärjestelmässä. (11)Jäsenvaltioiden on saatettava osaksi kansallista lainsäädäntöään ne direktiivin 2006/112/EY osat, jotka edellyttävät täytäntöönpanoasetuksen (EU) N:o 282/2011 muuttamista, viimeistään 31 päivänä joulukuuta 2024. Sen vuoksi on tarpeen, että mainitun asetuksen muutoksia sovelletaan 1 päivästä tammikuuta 2025. (12)Sen vuoksi täytäntöönpanoasetusta (EU) N:o 282/2011 olisi muutettava, ON HYVÄKSYNYT TÄMÄN ASETUKSEN: 1 artikla Muutetaan täytäntöönpanoasetus (EU) N:o 282/2011 seuraavasti:

1)lisätään IV luvun 2 jaksoon 9 b – 9 e artikla seuraavasti: ”9 b artikla 1. Sovellettaessa direktiivin 2006/112/EY 28 a artiklaa ilmaisulla ’mahdollistaa’ tarkoitetaan sähköisen rajapinnan käyttöä siihen, että hankkija ja suorittaja, joka tarjoaa lyhytaikaista vuokramajoitusta tai henkilökuljetusta sähköisen rajapinnan kautta, pääsevät yhteyteen toistensa kanssa, ja tämä johtaa siihen, että nämä palvelut suoritetaan kyseisen rajapinnan kautta. Verovelvollisen ei kuitenkaan katsota mahdollistavan lyhytaikaisen vuokramajoituksen tai henkilökuljetuksen suorittamista, jos kaikki seuraavat edellytykset täyttyvät: a)kyseinen verovelvollinen ei suoraan eikä välillisesti aseta mitään tavaroiden luovutukseen tai palvelujen suoritukseen sovellettavia ehtoja ja edellytyksiä; b)kyseinen verovelvollinen ei suoraan eikä välillisesti osallistu toimiin, joilla hyväksytään maksun kantaminen hankkijalta; c)kyseinen verovelvollinen ei suoraan eikä välillisesti osallistu kyseisten palvelujen suorittamiseen. 2. Direktiivin 2006/112/EY 28 a artiklaa ei sovelleta verovelvolliseen, joka tarjoaa ainoastaan jotakin seuraavista: a)lyhytaikaisen vuokramajoituksen tai henkilökuljetuksen suorittamiseen liittyvien maksujen käsittely; b)lyhytaikaisen vuokramajoituksen tai henkilökuljetuksen valikoimaanotto tai mainonta; c)hankkijoiden ohjaaminen tai siirtäminen muihin sähköisiin rajapintoihin, joissa lyhytaikaista vuokramajoitusta tai henkilökuljetusta koskevia palveluja tarjotaan myyntiin, puuttumatta suoritukseen sen enempää. 9 c artikla Direktiivin 2006/112/EY 28 a artiklaa sovelletaan, jos lyhytaikaisen vuokramajoituspalvelun tai henkilökuljetuspalvelun tarjoava henkilö ei anna sähköisen rajapinnan, kuten alustan, portaalin tai vastaavan, kautta palvelun mahdollistavalle verovelvolliselle voimassa olevaa arvonlisäverotunnistetta. Jos alkuperäisen palvelun tarjoaja on arvonlisäverotunnisteen haltija ja kuuluu johonkin direktiivin 2006/112/EY 28 a artiklan c–f alakohdassa luetelluista ryhmistä, kyseistä arvonlisäverotunnistetta ei anneta palvelun mahdollistavalle verovelvolliselle. 9 d artikla Jos direktiivin 2006/112/EY 28 a artiklaa sovellettaessa verovelvollista ei alkuperäisen palvelun tarjoajan toimittamien tietojen perusteella pidetä oletettuna suorittajana, kyseistä verovelvollista ei pidetä velvollisena maksamaan arvonlisäveron, jos myöhemmin todetaan, että kyseinen verovelvollinen olisi pitänyt katsoa oletetuksi suorittajaksi, jos kaikki seuraavat edellytykset täyttyvät: a)verovelvollinen on riippuvainen yksinomaan palvelujen suorittajan antamista tiedoista; b)näin annetut tiedot ovat virheellisiä; c)verovelvollinen voi todistaa, ettei hän tiennyt eikä voinut kohtuudella tietää, että tiedot olivat virheellisiä. 9 e artikla

Jollei verovelvollisella ole vastakkaista tietoa, verovelvollisen, jonka katsotaan direktiivin 2006/112/EY 28 a artiklan nojalla ottaneen vastaan ja suorittaneen palveluja, on pidettävä henkilöä, jolle kyseiset palvelut suoritettiin, ei-verovelvollisena, jos kyseinen henkilö ei anna arvonlisäverotunnistetta.” 2)lisätään 54 a artiklaan kohta seuraavasti: ”3. X luvun 1A jakson soveltaminen päättyy 31 päivänä joulukuuta 2025.” 3)korvataan XI luvun 2 jakson otsikko seuraavasti: ”2 JAKSO Ei-verovelvollisille palveluja suorittavien, tavaroiden etämyyntiä harjoittavien tai tiettyjä kotimaisia tavaroiden luovutuksia tai omien tavaroiden siirtoja suorittavien verovelvollisten erityisjärjestelmät (Direktiivin 2006/112/EY 358–369 x artikla)” 4)Muutetaan 57 a artikla seuraavasti: a)lisätään 3 a alakohta seuraavasti: ”3 a) ’omien tavaroiden siirtojärjestelmällä’ direktiivin 2006/112/EY XII osaston 6 luvun 5 jaksossa säädettyä omien tavaroiden siirtoja koskevaa erityisjärjestelmää;” b)korvataan 4 ja 5 kohta seuraavasti: 4) ’erityisjärjestelmällä’ tapauksen mukaan ’muuta kuin unionin järjestelmää’, ’unionin järjestelmää’, ’tuontijärjestelmää’ tai ’omien tavaroiden siirtojärjestelmää’; 5) ’verovelvollisella’ mitä tahansa seuraavista: i) direktiivin 2006/112/EY 359 artiklassa tarkoitettu verovelvollinen, joka saa käyttää muuta kuin unionin järjestelmää; ii) direktiivin 2006/112/EY 369 b artiklassa tarkoitettu verovelvollinen, joka saa käyttää unionin järjestelmää; iii) direktiivin 2006/112/EY 369 m artiklassa tarkoitettu verovelvollinen, joka saa käyttää tuontijärjestelmää; iv) direktiivin 2006/112/EY 369 xb artiklassa tarkoitettu verovelvollinen, joka saa käyttää omien tavaroiden siirtojärjestelmää; 5)lisätään 57 d artiklaan 3 kohta seuraavasti: ”3. Kun verovelvollinen ilmoittaa tunnistamisjäsenvaltiolle aikovansa käyttää omien tavaroiden siirtojärjestelmää, kyseistä erityisjärjestelmää sovelletaan seuraavan kalenterikuukauden ensimmäisestä päivästä. Jos omien tavaroiden siirtojärjestelmän piiriin kuuluvia tavaroita siirretään ensimmäistä kertaa ennen tätä ajankohtaa, erityisjärjestelmää sovelletaan kuitenkin ensimmäisen siirron päivämäärästä edellyttäen, että verovelvollinen ilmoittaa järjestelmän piiriin kuuluvan toimintansa aloittamisesta tunnistamisjäsenvaltiolle viimeistään tätä ensimmäistä siirtoa seuraavan kuukauden kymmenentenä päivänä.”

6)lisätään 57 e artiklaan kohta seuraavasti: ”Tunnistamisjäsenvaltion on yksilöitävä omien tavaroiden siirtojärjestelmää käyttävä verovelvollinen direktiivin 2006/112/EY 214 ja 215 artiklassa tarkoitetun tälle annetun arvonlisäverotunnisteen avulla.” 7)muutetaan 57 f artikla seuraavasti: a)korvataan 2 kohdan kolmas alakohta seuraavasti: ”Sen estämättä, mitä tämän kohdan toisessa alakohdassa säädetään, jos verovelvollisen katsotaan vastaanottaneen ja luovuttaneen tavarat direktiivin 2006/112/EY 14 a artiklan 1 kohdan mukaisesti, kyseisen verovelvollisen on ilmoitettava uudeksi tunnistamisjäsenvaltioksi se jäsenvaltio, jossa verovelvollisella on liiketoimintansa kotipaikka tai, jos verovelvollisen liiketoiminnan kotipaikka ei ole yhteisössä, se jäsenvaltio, jossa verovelvollisella on kiinteä toimipaikka. Jos tunnistamisjäsenvaltio vaihtuu toisen tai kolmannen alakohdan mukaisesti, muutosta sovelletaan siitä päivästä, jona verovelvollisella tai hänen välittäjällään ei enää ole liiketoiminnan kotipaikkaa tai kiinteää toimipaikkaa siinä jäsenvaltiossa, joka oli aiemmin ilmoitettu tunnistamisjäsenvaltioksi.” b)lisätään 3 kohta seuraavasti: ”3. Jos omien tavaroiden siirtojärjestelmää käyttävä verovelvollinen ei enää täytä direktiivin 2006/112/EY 369 xa artiklan 2 kohdassa olevassa määritelmässä säädettyjä edellytyksiä, jäsenvaltio, jossa verovelvollinen on tunnistettu, lakkaa olemasta tunnistamisjäsenvaltio. Jos kyseinen verovelvollinen täyttää yhä kyseisen erityisjärjestelmän käytön edellytykset, hänen on kyseisen järjestelmän käytön jatkamiseksi kuitenkin ilmoitettava uudeksi tunnistamisjäsenvaltioksi se jäsenvaltio, jossa hänellä on liiketoimintansa kotipaikka tai, jos hänen liiketoimintansa kotipaikka ei ole yhteisössä, se jäsenvaltio, jossa hänellä on kiinteä toimipaikka. Jos omien tavaroiden siirtojärjestelmää käyttävä verovelvollinen ei ole sijoittautunut yhteisöön, hänen on ilmoitettava uudeksi tunnistamisjäsenvaltioksi se jäsenvaltio, josta hän lähettää tai kuljettaa tavarat. Jos tunnistamisjäsenvaltio vaihtuu toisen alakohdan mukaisesti, muutosta sovelletaan siitä päivästä, jona verovelvollisella ei enää ole liiketoiminnan kotipaikkaa tai kiinteää toimipaikkaa siinä jäsenvaltiossa, joka oli aiemmin ilmoitettu tunnistamisjäsenvaltioksi, tai siitä päivästä, jona verovelvollinen lakkaa lähettämästä tai kuljettamasta tavaroita kyseisestä jäsenvaltiosta.” 8)lisätään 57 g artiklaan 3 ja 4 kohta seuraavasti: ”3. Tuontijärjestelmää käyttävä verovelvollinen, jonka katsotaan vastaanottaneen ja luovuttaneen tavarat direktiivin 2006/112/EY 14 a artiklan 1 kohdan mukaisesti, voi lakata käyttämästä kyseistä järjestelmää vain, jos kyseinen verovelvollinen ei enää harjoita kolmansilta alueilta tai kolmansista maista tuotujen tavaroiden etämyyntiä. Verovelvollisen tai hänen puolestaan toimivan välittäjän on ilmoitettava asiasta tunnistamisjäsenvaltiolle vähintään 15 päivää ennen sitä kuukautta edeltävän kuukauden päättymistä, jona verovelvollinen aikoo lopettaa järjestelmän käytön. Lopettaminen tulee voimaan seuraavan kuukauden ensimmäisenä päivänä, eikä verovelvollinen saa enää käyttää järjestelmää luovutuksiin tuosta päivästä alkaen. 4. Verovelvollinen, joka käyttää omien tavaroiden siirtojärjestelmää, voi lakata käyttämästä tätä erityisjärjestelmää riippumatta siitä, jatkaako hän sellaisten tavaroiden siirtoa, joihin voidaan soveltaa kyseistä erityisjärjestelmää. Verovelvollisen on ilmoitettava asiasta tunnistamisjäsenvaltiolle vähintään 15 päivää ennen sitä kalenterikuukautta edeltävän kalenterivuosineljänneksen päättymistä, jona verovelvollinen aikoo lopettaa järjestelmän käytön. Lopettaminen tulee voimaan seuraavan kalenterikuukauden ensimmäisenä päivänä. Lopettamisen voimaantulopäivän jälkeen siirrettyjä omia tavaroita koskevat arvonlisäverovelvoitteet on suoritettava suoraan niiden jäsenvaltioiden veroviranomaisille, josta ja johon tavarat on lähetetty tai kuljetettu.” 9)muutetaan 58 artikla seuraavasti: a)korvataan 1 kohta seuraavasti: ”1. Jos jotakin erityisjärjestelmää käyttävä verovelvollinen täyttää yhden tai useamman direktiivin 2006/112/EY 369 e tai 369 xe artiklassa vahvistetuista ulkopuolelle sulkemisen tai 363 artiklassa taikka 369 r artiklan 1 ja 3 kohdassa vahvistetuista tunnistamisrekisteristä poistamisen perusteista, tunnistamisjäsenvaltion on suljettava verovelvollinen kyseisen järjestelmän ulkopuolelle. Ainoastaan tunnistamisjäsenvaltio voi sulkea verovelvollisen erityisjärjestelmän ulkopuolelle. Tunnistamisjäsenvaltion on perustettava ulkopuolelle sulkemista tai tunnistamisrekisteristä poistamista koskeva päätöksensä kaikkiin käytettävissä oleviin tietoihin, mukaan lukien jonkin toisen jäsenvaltion antamat tiedot.” b)lisätään 2a kohta seuraavasti: ”2 a. Verovelvollisen sulkeminen omien tavaroiden siirtojärjestelmän ulkopuolelle tulee voimaan sitä päivää seuraavan kalenterikuukauden ensimmäisenä päivänä, jona päätös ulkopuolelle sulkemisesta lähetetään verovelvolliselle sähköisesti. Jos ulkopuolelle sulkeminen johtuu liiketoiminnan kotipaikan tai kiinteän toimipaikan muuttumisesta taikka sen paikan muuttumisesta, josta tavaroiden lähetys tai kuljetus alkaa, ulkopuolelle sulkeminen on voimassa kuitenkin kyseisen muutoksen päivämäärästä alkaen.”

10)korvataan 58 a artikla seuraavasti: ”58 a artikla Erityisjärjestelmää käyttävän verovelvollisen, joka ei ole kahden vuoden aikana suorittanut kyseisen järjestelmän piiriin kuuluvia tavaroiden luovutuksia, palvelujen suorituksia tai omien tavaroiden siirtoja, katsotaan lopettaneen verollisen toimintansa direktiivin 2006/112/EY 363 artiklan b alakohdassa, 369 e artiklan b alakohdassa, 369 r artiklan 1 kohdan b alakohdassa, 369 r artiklan 3 kohdassa tai 369 xe artiklan b alakohdassa tarkoitetulla tavalla. Lopettaminen ei estä erityisjärjestelmän käyttöä, jos kyseinen verovelvollinen aloittaa uudelleen toimintansa, joka kuuluu jonkin mainitun direktiivin XII osaston 6 luvussa säädetyn järjestelmän piiriin.” 11)lisätään 58 aa artikla seuraavasti: ”58 aa artikla Sovellettaessa direktiivin 2006/112/EY XII osaston 6 luvun 4 jaksossa säädettyä erityisjärjestelmää tämän asetuksen 58 artiklaa, lukuun ottamatta sen 3 kohdan a alakohtaa, ei sovelleta verovelvolliseen, jonka katsotaan vastaanottaneen ja luovuttaneen tavarat mainitun direktiivin 14 a artiklan 1 kohdan mukaisesti.” 12)muutetaan 58 b artikla seuraavasti: a)lisätään 1 kohtaan alakohdat seuraavasti: ”Kun direktiivin 2006/112/EY XII osaston 6 luvun 4 jaksossa säädettyä erityisjärjestelmää sovelletaan, ensimmäistä alakohtaa ei sovelleta, jos verovelvollisen katsotaan vastaanottaneen ja luovuttaneen tavarat mainitun direktiivin 14 a artiklan 1 kohdan mukaisesti. Jos kyseinen verovelvollinen on suljettu jonkin muun erityisjärjestelmän ulkopuolelle kyseisiä erityisjärjestelmiä koskevien sääntöjen jatkuvan noudattamatta jättämisen vuoksi, verovelvollinen suljetaan kyseisten muiden erityisjärjestelmien ulkopuolelle kaikissa jäsenvaltioissa sitä ilmoituskautta seuraavien kahden vuoden ajaksi, jona verovelvollisen ulkopuolelle sulkeminen tapahtui. Jos kyseinen verovelvollinen jättää jatkuvasti noudattamatta direktiivin 2006/112/EY XII osaston 6 luvun 4 jaksossa säädetyn erityisjärjestelmän sääntöjä, kyseistä verovelvollista ei suljeta kyseisen järjestelmän ulkopuolelle, vaan se suljetaan kaikkien muiden erityisjärjestelmien ulkopuolelle sitä ilmoituskautta seuraavien kahden vuoden ajaksi, jona verovelvollisen todettiin jättäneen jatkuvasti noudattamatta kyseisen järjestelmän mukaisia velvoitteitaan.” b)korvataan 2 kohta seuraavasti: ”2. Verovelvollisen tai välittäjän katsotaan jättäneen jatkuvasti noudattamatta jotakin erityisjärjestelmää koskevia sääntöjä direktiivin 2006/112/EY 363 artiklan d alakohdassa, 369 e artiklan d alakohdassa, 369 r artiklan 1 kohdan d alakohdassa, 369 r artiklan 2 kohdan c alakohdassa, 369 r artiklan 3 kohdan d alakohdassa tai 369 xe artiklan d alakohdassa tarkoitetulla tavalla seuraavissa tapauksissa: a)tunnistamisjäsenvaltio on antanut verovelvolliselle tai hänen puolestaan toimivalle välittäjälle tämän asetuksen 60 a artiklan nojalla muistutuksia kolmen välittömästi edeltävän ilmoituskauden osalta, eikä arvonlisäveroilmoitusta ole toimitettu kunkin tällaisen ilmoituskauden osalta kymmenen päivän kuluessa siitä, kun muistutus on lähetetty; b)tunnistamisjäsenvaltio on antanut verovelvolliselle tai hänen puolestaan toimivalle välittäjälle tämän asetuksen 63 a artiklan nojalla muistutuksia kolmen välittömästi edeltävän ilmoituskauden osalta eikä verovelvollinen tai hänen puolestaan toimiva välittäjä ole maksanut kunkin tällaisen ilmoituskauden osalta ilmoitettua arvonlisäveron määrää täysimääräisesti 10 päivän kuluessa siitä, kun muistutus on lähetetty, paitsi jos maksamatta oleva määrä on alle 100 euroa kultakin ilmoituskaudelta; c)verovelvollinen tai hänen puolestaan toimiva välittäjä ei ole kuukauden kuluessa tunnistamisjäsenvaltion myöhemmästä muistutuksesta asettanut sähköisesti saataville direktiivin 2006/112/EY 369, 369 k, 369 x ja 369 xk artiklassa tarkoitettuja tietoja tunnistamisjäsenvaltion pyynnöstä;” 13)korvataan 58 c artikla seuraavasti: ”58 c artikla Verovelvollisen, joka on suljettu muun kuin unionin järjestelmän, unionin järjestelmän tai omien tavaroiden siirtojärjestelmän ulkopuolelle, on suoritettava kaikki arvonlisäverovelvollisuudet, jotka liittyvät tavaroiden luovutuksiin, palvelujen suorituksiin tai omien tavaroiden siirtoihin ja jotka ovat syntyneet sen päivän jälkeen, jona ulkopuolelle jättäminen tuli voimaan, suoraan asianomaisen kulutusjäsenvaltion tai sen jäsenvaltion veroviranomaisille, jonne tavarat on lähetetty tai kuljetettu.” 14)muutetaan 59 artikla seuraavasti: a)korvataan 1 kohta seuraavasti:

”1. Kaikki direktiivin 2006/112/EY 364, 369 f, 369 s ja 369 x artiklassa tarkoitetut ilmoituskaudet ovat itsenäisiä ilmoituskausia.” b)lisätään 2a kohta seuraavasti: ”2 a. Jos omien tavaroiden siirtojärjestelmää sovelletaan 57 d artiklan 3 kohdan toisen alakohdan mukaisesti ensimmäisen siirron päivämäärästä alkaen, verovelvollisen on toimitettava erillinen, sitä kalenterikuukautta koskeva arvonlisäveroilmoitus, jona ensimmäinen siirto tapahtui.” c)lisätään 3 a kohta seuraavasti: ”3 a. Jos verovelvollinen on ilmoituskauden aikana ollut rekisteröitynä omien tavaroiden siirtojärjestelmään, verovelvollisen on annettava arvonlisäveroilmoitukset tunnistamisjäsenvaltiolle kyseisinä ilmoituskausina tehtyjen järjestelmän piiriin kuuluvien siirtojen sekä järjestelmän kattamien kausien osalta.” d)korvataan 4 kohta seuraavasti: ”4. Jos tunnistamisjäsenvaltio vaihtuu 57 f artiklan mukaisesti kyseessä olevan ilmoituskauden ensimmäisen päivän jälkeen, verovelvollisen tai hänen puolestaan toimivan välittäjän on toimitettava arvonlisäveroilmoitukset ja tarvittaessa suoritettava niitä vastaavat maksut sekä entiselle että uudelle tunnistamisjäsenvaltiolle niiden luovutusten tai suoritusten osalta, jotka on suoritettu ajanjaksoilla, joina kyseiset jäsenvaltiot ovat olleet tunnistamisjäsenvaltiona.” 15)korvataan 59 a artikla seuraavasti: ”59 a artikla Jos erityisjärjestelmää käyttävä verovelvollinen ei ilmoituskauden aikana ole lainkaan luovuttanut tavaroita tai suorittanut palveluja taikka siirtänyt omia tavaroita omien tavaroiden siirtojärjestelmän mukaisesti missään kulutusjäsenvaltiossa eikä hänen tarvitse tehdä oikaisuja aiempiin ilmoituksiin, verovelvollisen tai hänen puolestaan toimivan välittäjän on annettava arvonlisäveroilmoitus, jossa ilmoitetaan, ettei kyseisen kauden aikana ole luovutettu tavaroita, suoritettu palveluja eikä siirretty tavaroita (alv-nollailmoitus).” 16)korvataan 60 a artikla seuraavasti: ”60 a artikla Tunnistamisjäsenvaltion on muistutettava sähköisesti verovelvollisia tai heidän puolestaan toimivia välittäjiä, jotka eivät ole antaneet arvonlisäveroilmoitusta direktiivin 2006/112/EY 364, 369 f, 369 s tai 369 xf artiklan mukaisesti, näiden velvollisuudesta antaa tällainen ilmoitus. Tunnistamisjäsenvaltion on annettava muistutus sitä päivää seuraavana kymmenentenä päivänä, jona arvonlisäveroilmoitus olisi ollut annettava, ja ilmoitettava muille jäsenvaltioille sähköisesti siitä, että muistutus on annettu. Kaikki myöhemmät muistutukset ja arvonlisäveron määräämiseksi ja kantamiseksi toteutetut toimenpiteet ovat asianomaisen kulutusjäsenvaltion tai sen jäsenvaltion vastuulla, jonne tavarat on lähetetty tai kuljetettu. Kulutusjäsenvaltion tai sen jäsenvaltion, jonne tavarat on lähetetty tai kuljetettu, antamista muistutuksista ja toteuttamista toimenpiteistä riippumatta verovelvollisen tai hänen puolestaan toimivan välittäjän on annettava arvonlisäveroilmoitus tunnistamisjäsenvaltiolle.” 17)korvataan 61 artikla seuraavasti: ”61 artikla ”1. Lukuihin, jotka sisältyvät vuoden 2021 toiseen ilmoituskauteen asti ulottuviin kausiin liittyvään arvonlisäveroilmoitukseen, voidaan arvonlisäveroilmoituksen antamisen jälkeen tehdä muutoksia ainoastaan muuttamalla kyseistä ilmoitusta eikä tekemällä siihen oikaisuja jossakin myöhemmässä ilmoituksessa. Lukuihin, jotka sisältyvät vuoden 2021 kolmannesta ilmoituskaudesta alkaviin kausiin liittyvään arvonlisäveroilmoitukseen, voidaan sen päivän jälkeen, jona arvonlisäveroilmoitus oli annettava direktiivin 2006/112/EY mukaisesti, tehdä muutoksia ainoastaan tekemällä siihen oikaisuja jossakin myöhemmässä ilmoituksessa. 2. Edellä 1 kohdassa tarkoitetut muutokset on annettava sähköisesti tunnistamisjäsenvaltiolle kolmen vuoden kuluessa päivästä, jona alkuperäinen ilmoitus oli määrä antaa.

Tämä ei kuitenkaan vaikuta kulutusjäsenvaltion tai sen jäsenvaltion, jonne tavarat lähetettiin tai kuljetettiin, veron määräämistä ja muuttamista koskeviin sääntöihin.” 18)korvataan 61 a artikla seuraavasti: ”61 a artikla 1. Verovelvollisen tai hänen puolestaan toimivan välittäjän on annettava lopullinen arvonlisäilmoitus ja kaikki myöhässä olevat aiemmat ilmoitukset sekä tarvittaessa suoritettava niitä koskevat maksut jäsenvaltiolle, joka oli tunnistamisjäsenvaltio toiminnan lopettamisen, järjestelmän ulkopuolelle sulkemisen tai muutoksen yhteydessä, kun kyseinen verovelvollinen a)lopettaa jonkin erityisjärjestelmän käytön; b)suljetaan jonkin erityisjärjestelmän ulkopuolelle; c)vaihtaa tunnistamisjäsenvaltiota 57 f artiklan mukaisesti. Lopullista ilmoitusta ja sitä edeltäviä ilmoituksia koskevat oikaisut, joiden tarve havaitaan lopullisen ilmoituksen tekemisen jälkeen, hoidetaan suoraan asianomaisen kulutusjäsenvaltion veroviranomaisten tai sen jäsenvaltion veroviranomaisten kanssa, jonne tavarat lähetettiin tai kuljetettiin. 2. Välittäjän on annettava kaikkien sellaisten verovelvollisten osalta, joiden puolesta hän toimii, lopulliset arvonlisäveroilmoitukset ja kaikki aiemmat myöhässä tehdyt ilmoitukset sekä tarvittaessa suoritettava niitä koskevat maksut jäsenvaltiolle, joka oli tunnistamisjäsenvaltio tunnistamisrekisteristä poistamisen tai muutoksen hetkellä, jos kyseinen välittäjä a)suljetaan tunnistamisrekisterin ulkopuolelle; b)vaihtaa tunnistamisjäsenvaltiota 57 f artiklan 2 kohdan mukaisesti. Lopullista ilmoitusta ja sitä edeltäviä ilmoituksia koskevat oikaisut, joiden tarve havaitaan lopullisen ilmoituksen tekemisen jälkeen, hoidetaan suoraan asianomaisen kulutusjäsenvaltion tai sen jäsenvaltion veroviranomaisten kanssa, jonne tavarat lähetettiin tai kuljetettiin.” 19)muutetaan 63 c artikla seuraavasti: a)muutetaan 1 kohta seuraavasti: i) korvataan f ja g alakohta seuraavasti: ”f)tarvittaessa sovellettu arvonlisäverokanta; g)tarvittaessa maksettavan arvonlisäveron määrä ja käytetty valuutta;” ii) korvataan k ja l alakohta seuraavasti: ”k)palvelujen osalta tiedot, joiden perusteella määritetään palvelujen suorittamispaikka, ja tavaroiden osalta tiedot, joiden perusteella määritetään paikat, joissa tavaroiden lähetys tai kuljetus hankkijalle alkaa ja päättyy; l)todiste tavaroiden mahdollisesta palautuksesta, mukaan lukien veron peruste ja sovellettava arvonlisäverokanta;”

iii) lisätään m alakohta seuraavasti: ”m)luovutusten osalta, joissa verovelvollisen katsotaan vastaanottaneen ja luovuttaneen tavarat direktiivin 2006/112/EY 14 a artiklan mukaisesti, sen luovuttajan nimi, postiosoite ja sähköpostiosoite tai verkkosivusto, jonka luovutukset mahdollistetaan käyttämällä sähköistä rajapintaa, ja jos saatavilla i) luovuttajan arvonlisäverotunniste tai kansallinen veronumero; ii) luovuttajan pankki- tai virtuaalitilin numero;” b)muutetaan 2 kohta seuraavasti: i) korvataan m alakohta seuraavasti: ”m)lähetyksen yksilöivä numero, jos verovelvollinen osallistuu suoraan tavaroiden toimittamiseen;” ii) lisätään n alakohta seuraavasti: ”n)luovutusten osalta, joissa verovelvollisen katsotaan vastaanottaneen ja luovuttaneen tavarat direktiivin 2006/112/EY 14 a artiklan mukaisesti, sen luovuttajan nimi, postiosoite ja sähköpostiosoite tai verkkosivusto, jonka luovutukset mahdollistetaan käyttämällä sähköistä rajapintaa, ja jos saatavilla i) luovuttajan arvonlisäverotunniste tai kansallinen veronumero; ii) luovuttajan pankki- tai virtuaalitilin numero;” c)lisätään 2a kohta seuraavasti: ”2 a. Jotta verovelvollisen kirjanpitoa voidaan pitää direktiivin 2006/112/EY 369 xk artiklassa tarkoitetulla tavalla riittävän yksityiskohtaisena, siihen on sisällytettävä kaikki seuraavat tiedot: a)sen jäsenvaltion osalta, josta tavarat lähetettiin tai kuljetettiin i) mahdollinen verovelvollisen arvonlisäverotunniste tai verotunniste kyseisessä jäsenvaltiossa; ii) osoite, josta tavarat lähetettiin tai kuljetettiin; b)sen jäsenvaltion osalta, jonne tavarat lähetettiin tai kuljetettiin i) mahdollinen verovelvollisen arvonlisäverotunniste tai verotunniste kyseisessä jäsenvaltiossa; ii) osoite, jonne tavarat lähetettiin tai kuljetettiin; c)toiseen jäsenvaltioon lähetettyjen tai kuljetettujen tavaroiden kuvaus ja paljous;